b'\n_START_ARTICLE_\nOtorinolaringologija\n_START_PARAGRAPH_\nOtorinolaringolog\xc3\xadja ali tudi otor\xc3\xadnolaringolog\xc3\xadja (iz latin\xc5\xa1\xc4\x8dine preko gr\xc5\xa1\xc4\x8dine, kjer gre za sestavljanko \xcf\x89\xcf\x84\xce\xbf\xcf\x81\xce\xb9\xce\xbd\xce\xbf\xce\xbb\xce\xb1\xcf\x81\xcf\x85\xce\xb3\xce\xb3\xce\xbf\xce\xbb\xce\xbf\xce\xb3\xce\xaf\xce\xb1: \xce\xbf\xe1\xbd\x96\xcf\x82 ous (rod.: \xe1\xbd\xa0\xcf\x84\xcf\x8c\xcf\x82 otos), "uho", \xe1\xbf\xa5\xce\xaf\xcf\x82 rhis, "nos", \xce\xbb\xce\xac\xcf\x81\xcf\x85\xce\xb3\xce\xbe larynx, "grlo" in -\xce\xbb\xce\xbf\xce\xb3\xce\xaf\xce\xb1 logia, "veda") je veja medicine, ki deluje na podro\xc4\x8dju zdravljenja bolezni in po\xc5\xa1kodb glave, grla, vratu, nosu in u\xc5\xa1es. Otorinolaringologi se ukvarjajo tudi z boleznimi \xc5\xberela in vratu. V njihovo podro\xc4\x8dje spada tudi estetska kirurgija obraza in vratu._NEWLINE_Zdravnik specialist, ki deluje na tem podro\xc4\x8dju, se imenuje otorinolaringolog.'